İlyuşin İl-2

İlyuşin İl-2 (rus. Ил-2 Штурмовик, ing: Ilyushin Il-2), digər adı ilə Şturmovik, yer hədəflərinə qarşı hazırlanmış SSRİ mənşəli, İkinci dünya müharibəsində istifadə edilmiş olan hərbi təyyarədir.

1938-ci ildə Sergey İlyuşin tərəfindən yaradılmışdır. Bütün dövrlərdə ən çox istehsal olunan üçüncü (36.183 ədəd) təyyarədir.

Dizayn xüsusiyyətləri

İlkin hazırlanan İL-2 təyyarələri yer hədəflərinə hücum zamanı zenit silahlarından qorunmaq üçün qalın ön zirehlə örtülmüşdülər. Sonradan, İL2-lərin arxadan yaxınlaşan qırıcı təyyarələrin atəşinə çox həssas olduğu müəyyənləşdirilmiş və İL-2M modelində arxa tərəfə bir pulemyotçu yerləşdirilmiş, həmçinin arxadakı zirehin də qalınlığı artırılmışdır. İL-2-lər heyətini, mühərrikini, radiatorlarını və yanacaq çənini qoruyan qalın bir zirehə sahib idi. Buna görə də ən güclü düşmən atəşi altında da öz bazalarına qayıda bilirdilər. İL-2-lər möhkəm zirehli Alman tanklarına qarşı çox da uğur qazana bilmədilər, həmçinin bir çox İL-2 təyyarələri Messerschmitt Bf 109 qırıcıları üçün hədəf olmaqdan qaça bilməmişdilər. Ancaq yenə də onlar çox sayda alman tankını zərərsizləşdirməyi bacarmışdırlar.

Kateqoriya:İlyuşin təyyarələri